Diari Oficial de la Generalitat Valenciana


Sumari del DOGV 334, del 29-01-1986 (1986/805646)

ACORD de 23 de novembre de 1985, del Consell de la Generalitat Valenciana, pel qual s'aprova definitivament el Projecte de Modificació del Pla Parcial del Polígon de Sant Antoni, de Cullera, unitat d'actuació Zona d'Eixample Nord.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   334

Data del DOGV
:   29-01-1986

Secció del DOGV
:   ALTRES DISPOSICIONS

Número del document
:   1986/805646


Data del document
:   23-11-1985

Organisme emissor
:   Presidència de la Generalitat

Tipus de document
:   Acord

Acord de 23 de novembre de 1985, del Consell de la Generalitat Valenciana, pel qual s'aprova definitivament el Projecte de Modificació del Pla Parcial del Polígon de Sant Antoni, de Cullera, unitat d'actuació Zona d'Eixample Nord.  
El Consell de la Generalitat Valenciana, en sessió celebrada el dia 23 de novembre de 1985, adoptà l'acord següent:   
Vist el Projecte de Modificació del Pla Parcial del Polígon de Sant Antoni de Cullera, unitat d'actuació Zona Eixample Nord, de promoció privada.   
Vist que l'Ajuntament de Cullera ha tremés un Projecte de Modificació del Pla Parcial del Polígon de Sant Antoni de Cullera, unitat d'actuació Zona Eixample Nord, el qual fou aprovat inicialment en sessió celebrada en 19 de gener de 1984, sotmès a la informació pública i publicat en el Butlletí Oficial de la Província de 6 de febrer de 1984 i al Diari Levante de 15 de febrer del mateix any, amb la derivació d'al·legacions diverses.   
Vist que l'Acord municipal de 31 de juliol de 1984 estimà parcialment les al·legacions formulades i aprovà les modificacions introduïdes en el Projecte, amb l'obertura d'un nou període d'informació pública per Acord de 28 de setembre del mateix any, i amb l'aprovació provisional del Projecte de referència per Acord de 29 de gener de 1985.   
Vista l'elevació de l'expedient a la Conselleria d?Obres Públiques, Urbanisme i Transports de la Generalitat Valenciana, i per Resolució del seu titular de 28 de juny de 1984, s'informà favorablement el susdit Projecte de Modificació, alhora que se n'ordenà la remissió al Consell d'Estat per tractar-se d'un tràmit preceptiu segons l'article 50 de la Llei del Sòl, ja que entre les determinacions del Projecte de Modificació figura una rectificació de zona verda amb alteració de superfície.   
Vist l'informe de 10 d'octubre de 1985 del Consell d'Estat que tragué el tràmit preceptiu dictaminant la submissió a l'aprovació del Consell de la Generalitat Valenciana del Projecte de Modificació de referència.   
Atés que en la tramitació de l'expedient s'han complit estrictament les previsions incloses en l'article 41 de la Llei de Règim del Sòl i Ordenament Urbà i disposicions concordants, i que els Acords Municipals s'hi han adoptat en tot cas amb el quòrum dimanant de la Llei 40/1981, de 28 d'octubre, sobre règim jurídic de les Corporacions Locals.   
Atés que en compliment de l'establert en l'article 39 del Reglament de Planejament es procedí a les citacions personals dels propietaris de terrenys inclosos en les previsions del Projecte de Modificació del Pla Parcial considerat. Finalment, i segons el reformat, que implicava un canvi substancial en els criteris i solucions del Projecte inicial, s'obrí nou tràmit d'informació pública, i es complí, amb això, allò disposat en l'article 130 del Reglament de Planejament.   
Atés que la modificació estudiada té per objecte la d'un Pla Parcial que desplega el Pla General de Cullera, anteriors i aquests dos Plans a la Llei del Sòl vigent, i executat el Pla Parcial objecte de modificació, amb excepció dels terrenys a què es refereix la modificació present. Les conseqüències que es derivaran de la modificació prevista són favorables, perquè s'agrupa i augmenta sensiblement la zona verda, que passarà de 7.780 metres quadrats a 10.888'50 metres quadrats, la qual cosa suposarà un percentatge del 35'76% del total. Així mateix, la nova distribució volumètrica sembla més racional per als destinataris futurs de l'edificació, així com per al conjunt de la zona, segons diuen els informes tècnics incorporats a l'expedient.   
Atés que respecte a les observacions formulades en el segon escrit d'al·legacions del Col·legi d'Arquitectes de València, semblen necessàries algunes consideracions. Segons el susdit Col·legi el nou Pla suposaria la infracció de l'article 13.2.c) de la Llei del Sòl, ja que no fixa les reserves de terrenys per a Centres culturals i docents públics i privats. Sense perjudici del caràcter turístic de la zona, hauria de tenir-se en compte la precisió oferida per l'article 50 del Reglament de Planejament, que supedita la reserva al fet que l'ús així ho exigesca, per la qual cosa podria objectar-se a l'al·legació del Col·legi d'Arquitectes que l'ús d'una zona turística no requereix tal reserva per si mateix. Però, a més a més, ha de tenir-se present que l'omissió denunciada té el seu origen en el Pla vigent i que l'actual Projecte es limita en el susdit punt a no modificar les previsions d'un Pla Parcial que fou aprovat amb anterioritat a l'entrada en vigor de la Llei de Règim del Sòl i Ordenament Urbà, text refós aprovat per Reial Decret 1346/1976, de 9 d'abril.   
Atés que és competència del Consell de la Generalitat Valenciana l'aprovació definitiva del Projecte, en virtut del que s'estableix en el Reial Decret 299/1979, de 26 de gener, i Decret del Consell de 2 d'agost de 1979.   
Vistos els susdits preceptes, la Llei del Sòl, el Reglament de Planejament Urbanístic, la Llei de Procediment Administratiu i d'altres disposicions d'aplicació pertinent i general, el Govern Valencià acorda:   
Aprovar definitivament el projecte de modificació del Pla Parcial del Polígon de Sant Antoni de Cullera, unitat d'actuació Zona Eixample Nord. Cosa que es fa pública en compliment d'allò establert en l'article 138 del Reglament de Planejament Urbanístic en relació amb els articles 44 de la Llei del Sòl i 134 del susdit Reglament, amb la significació que l'Acord transcrit esgota la via administrativa i cal interposar contra aquest recurs de reposició, previ al contencioso-administratiu, davant el Consell de la Generalitat Valenciana en el termini d'un mes, segons que disposa l'article 52 de la Llei de la Jurisdicció Contencioso-Administrativa.   
València, 23 de novembre de 1985.   
El President de la Generalitat  
JOAN LERMA I BLASCO